**VÁLLALKOZÁSI SZERZŐDÉS**

(tervezet)

amely a mai napon létrejött egyrészrőla

**Szolnok Megyei Jogú Város Önkormányzata**

Székhely: 5000 Szolnok, Kossuth tér 9.

Pénzforgalmi számlaszám: 117450004-15408930-11220006

Statisztikai számjel:

Adószám: 15732729-2-16

Képviseli: Szalay Ferenc Polgármester

a továbbiakban: **Megrendelő,**

másrészről

a

Székhely:

Cégjegyzékszám:

nyilvántartja a … Bíróság mint Cégbíróság,

Adószám:

Satisztikai számjel:

MKIK nyilvántartási szám:

Pénzforgalmi számlaszám:

Képviseli:

mint vállalkozó (a továbbiakban: **Vállalkozó**) és együttesen a továbbiakban: Felek, vagy bármelyikük külön-külön nem nevesítve a továbbiakban: Fél

között az alulírott helyen és időben az alábbi feltételek szerint:

1. **Preambulum**

Felek rögzítik, hogy Megrendelő, mint ajánlatkérő a 2015. évi CXLIII. törvény 113. § szerinti közbeszerzési eljárást folytatott le az alábbi tárgyban:

*Kivitelezés és az ehhez kapcsolódó kiviteli tervek elkészítése, tervezői művezetés elvégzése vállalkozási szerződés keretében a „Simon Ferenc úti bölcsőde fejlesztése kapacitásbővítéssel” a TOP -6.2.1-15-SL1-2016-00001 azonosító számú projekt megvalósítása során II.*

Az eljárásban nem lehetett részajánlatot tenni, így jelen szerződés tárgyi hatálya a közbeszerzési eljárásban meghatározott teljes feladatra, és annak részfeladataira teljes mennyiségében kiterjed.

Megrendelő rögzíti, hogy a Ptk. 8:1. § (1) bek. 7. pontja szerint szerződő hatóságnak minősül.

* 1. Felek rögzítik, hogy a jelen Szerződéssel érintett építési terület (a továbbiakban: Építési Terület) Simon Ferenc úti bölcsőde 5000 Szolnok, Simon Ferenc út 52. Hrsz: 10973/4. NUTS kód: 322
	2. Megrendelő és Vállalkozó rögzítik, hogy a szerződés tárgya a közbeszerzési eljárás felhívásában és dokumentációjában meghatározott beruházás (a tervek elkészítésével és kapcsolódó feladatokkal együtt) (továbbiakban: Beruházás).
	3. Megrendelő és Vállalkozó kijelenti, hogy a Beruházás megvalósításához szükséges műszaki elvárásokat a közbeszerzési eljárás iratanyaga tartalmazta.
	4. Vállalkozó kijelenti, hogy Megrendelő tájékoztatása alapján tudomása van arról, hogy a feladat teljesítése hatósági építési engedélyhez kötött.
1. **Szerződés tárgya**
	1. Megrendelő a jelen Szerződés aláírásával megrendeli, Vállalkozó pedig elvállalja
2. a Beruházás Építési Területen történő teljes körű megvalósításához szükséges hiba-, és hiánymentes kiviteli és tervdokumentáció (a továbbiakban: Kiviteli Tervdokumentáció) elkészítését és
3. a Beruházás Építési Területen történő teljes körű hiba-, és hiánymentes megvalósítását, a tervezői művezetést a kivitelezés teljes időtartama alatt a használatbavételi engedély kiadásának napjáig és a Beruházás használatbavételéhez szükséges használatbavételi engedély (amennyiben a Beruházás használatba vételéhez több használatba vételi engedély szükséges, úgy a beruházás valamennyi használatba vételi engedélye) Megrendelő nevében és javára történő beszerzését az ajánlati felhívásban meghatározott teljesítési határidőig), amelynek költségei a Vállalkozót terhelik.
	1. Vállalkozó által készített Kiviteli Tervdokumentáció Megrendelő által történő elfogadása esetén – a Kiviteli Tervdokumentáció Megrendelő általi elfogadása napjától – a jelen Szerződés elválaszthatatlan mellékletét képezi.
	2. Vállalkozó a munkák elvégzését a mindenkori hatályos jogszabályi és szakági előírásoknak, műszaki irányelveknek, alkalmazástechnikai útmutatóknak megfelelően, hiba-és hiánymentesen, Megrendelő utasítása, érdeke és a felhasználás célja szerint, továbbá a jelen Szerződés Mellékletei szerint köteles teljesíteni.
	3. Vállalkozó kijelenti, hogy a Szolgáltatás jelen Szerződés szerinti kiviteli ütemtervben foglalt határidők betartása melletti teljesítési véghatáridőre történő kifogástalan (hiány-, és hibamentes), teljes körű és a jelen Szerződésnek mindenben megfelelő műszaki megvalósításához szükséges jogosultsággal, szakértelemmel és tapasztalattal, (anyagi és humán) erőforrással, valamint a vonatkozó jogszabályok ismeretével rendelkezik, ill. a Kbt. szabályainak betartásával alvállalkozó(i) útján rendelkezni fog.
	4. Vállalkozó kijelenti és szavatol, hogy
4. az Étv-ben, különösen a 39. §-ában és a 39/A. § (1)-(5) bekezdéseiben, továbbá az építőipari kivitelezési tevékenységről szóló 191/2009 (IX.15) Korm. rend. ben, (a továbbiakban: Kormányrendelet) különösen annak 12. § (1) bekezdésének a) és b) pontjaiban foglalt feltételeknek megfelel, így jelen Szerződésben írt Szolgáltatás teljesítésére korlátozás nélkül alkalmas,
5. az Étv., és a Kormányrendelet rendelkezéseiben foglalt feltételeknek a szerződés teljesítése során mindvégig meg fog felelni,
6. a felelős műszaki vezetőjével és helyettesével, az általa alkalmazott munkavállalókkal, továbbá esetlegesen bármely közreműködőjével szemben nem áll fenn, és a Szolgáltatás teljesítése során nem is fog fennállni összeférhetetlenség.
	1. Vállalkozó kijelenti, hogy a közbeszerzési eljárás dokumentumait – annak valamennyi iratát, különösen az árazatlan tervezői költségvetést és műszaki leírásokat szakvállalkozói gondossággal és teljes körűen felülvizsgálta, valamint úgy nyilatkozik, hogy az Építési Területet megismerte, azok minden szükséges paraméteréről kimerítően tájékozódott, ezekkel kapcsolatos további kérdéseit a közbeszerzési eljárás során kiegészítő tájékoztatás keretében feltette, arra megfelelő válaszokat kapott, így utólagos számszaki, mennyiségi és műszaki észrevételekre való hivatkozással
7. A szerződés teljesítése a Szerződés 3.1. pontja szerinti vállalkozói díj vonatkozásában és
8. a szerződés teljesítésére a jelen Szerződés 5.2. pontjában meghatározott teljesítési véghatáridő és a Birtokbaadási Határidő vonatkozásában a jelen Szerződés eltérő rendelkezése hiányában

nem jogosult igényt előterjeszteni. Ez kifejezetten kiterjed a többletmunkákra vonatkozó költségigényekre is.

* 1. Felek megállapodása értelmében Vállalkozó által már felülvizsgált a jelen Szerződés 1. számú elválaszthatatlan mellékletei hibái és/vagy hiányosságai miatt teljesítendő munkákat Vállalkozó külön díj érvényesítése nélkül, a megajánlott – és jelen szerződés szerinti – Vállalkozói Díj terhére köteles elvégezni. A jelen Szerződés 1. számú mellékletei esetleges hiányára, hibájára stb. való hivatkozás alapján a Kiviteli Ütemtervben foglalt határidők – adott esetben a (rész)számlák benyújtásakor Megrendelő kifejezett, írásbeli jóváhagyásával aktualizálhatók azzal, hogy az aktualizált ütemterv nem veszélyeztethetik a beruházás befejezési véghatáridejét. Többletköltségek – a jelen Szerződés eltérő rendelkezése hiányában – Vállalkozó által nem érvényesíthetők. Átalánydíjas szerződést köt Megrendelő.
	2. A Szerződéstől eltérő teljesítésére kizárólag Megrendelő előzetes írásbeli hozzájárulása esetén – és adott esetben a Kbt. 141. § szerint - kerülhet sor, azzal, hogy a jogerős Építési Engedélyben és a vonatkozó jogszabályi és szakági előírásokban, műszaki irányelvekben, alkalmazástechnikai útmutatókban foglaltakat Vállalkozó ez esetben is köteles maradéktalanul betartani. Vállalkozó – figyelemmel az építési terület Vállalkozó általi teljes körű és körültekintő megvizsgálására is – kijelenti, hogy a rendelkezésére álló és általa beszerzendő adatokból és dokumentumokból a teljesítendő szolgáltatás minden kétséget kizáróan kitűnt, illetve kitűnik.
	3. Felek Vállalkozó által jelen szerződésben végzett teljesítését, és ezen teljesítés fejében Vállalkozót illető, a jelen Szerződés 3.1. pontjában rögzített vállalkozói díjat külön-külön oszthatatlan szolgáltatásnak – jogi oszthatatlanság – minősítik.
1. **Vállalkozó díjazása**
	1. Vállalkozót a teljesítéséért …………. - Ft + Áfa, azaz forint + Áfa összegű vállalkozói díj (a továbbiakban: Vállalkozói Díj) illeti meg.

Felek rögzítik, hogy a fenti díj átalánydíj. Felek rögzítik, hogy a tervezési tevékenységre jutó vállalkozó díj mértéke: …………. ,- Ft + Áfa, azaz forint + Áfa,

Kivitelezésre eső vállalkozói díj …………. ,- Ft + Áfa, azaz forint + Áfa összegű.

* 1. Megrendelő tájékoztatja a Vállalkozót – jogszabályi kötelezettségének eleget téve-, hogy a tárgyi kivitelezési munka a 2007. évi CXXVII. ÁFA törvény 142. § alapján a fordított adózás hatálya alá tartozó munkákat foglal magában. Vállalkozó kijelenti, hogy a teljesítésigazolás, ill. a számlázás során a fenti jogszabályi rendelkezések figyelembe veszi. Vállalkozó kötelezettsége, hogy a fordított áfa szabályok szerint számlázza a vonatkozó munkák ellenértékét. Vállalkozó felel a számlák fentieknek megfelelő kiállításáért (szabályosságáért), és az ennek megsértéséből eredő valamennyi hátrányos jogkövetkezményért.
	2. Felek megállapodnak, hogy a fenti Vállalkozói díjon felül Megrendelő tartalékkeretet nem biztosít.
	3. Pótmunka csak a Vállalkozó külön költségvetése, a pótmunka szükségességének Megrendelő műszaki képviselője általi igazolás, továbbá a Megrendelő külön megrendelése alapján végezhető.
	4. Felek megállapodnak abban, hogy a pótmunkára vonatkozó költségvetés az alábbiak szerint készítendő el:
		1. mindazon munkanemek, ill. anyagköltségek esetén, melyre a Vállalkozó közbeszerzési eljárásban tett ajánlatában egységár került meghatározásra, ezen egységár(ak) alkalmazásával árazandó,
		2. amennyiben az ajánlatban az adott munkanemre, anyagra nem került egységár meghatározásra, akkor Vállalkozó a TERC költségvetés-készítő szoftver hatályos adatai alapján köteles az érintett tételek vonatkozásában a költségvetést elkészíteni.
		3. fentiek hiányában a Vállalkozó a költségvetés érintett tételét konkrétan kimunkálva (bekerülési költség) + 10 % haszonkulcs figyelembevételével készíti el.
	5. A tartalékkeretet nem tartalmazó, Vállalkozói díj véglegesen rögzített fix átalánydíj, amely a birtokbaadási határidő figyelembe vétele és betartása mellett – a jelen Szerződés eltérő rendelkezése hiányában – a jelen Szerződés szerinti feladatokra és teljesítési véghatáridőre egyösszegű áron fedezetet nyújt Vállalkozónak a jelen Szerződésben meghatározott műszaki tartalmú munkákkal összefüggésben felmerült összes közvetlen és közvetett költségére, azzal, hogy a Vállalkozói díj nem függ semmilyen egyéb külső körülménytől, különösen nem a magyarországi, sem külföldi áringadozásoktól, illetve bármely devizának bármely más devizához viszonyított árfolyamától.
	6. Felek kifejezetten megállapodnak és rögzítik, hogy a szerződésben meghatározott feladatok kapcsán a Vállalkozói díj – amennyiben a jelen Szerződés kifejezetten eltérően nem rendelkezik – a Kormányrendeletben foglaltak szerint, illetve azon túlmenően az alábbiak fedezetét is magában foglalja különösen:
		1. Vállalkozói díj meghatározásához Megrendelő által Vállalkozó rendelkezésre bocsátott, illetve Vállalkozó által beszerzésre kerülő dokumentációkból szakvállalkozói gondossággal kiértékelhető valamennyi – így különösen a műszaki, a gazdasági és a jogi - kockázatot,
		2. Vállalkozó szerződésben foglalt feladatok teljes körű megvalósítását, továbbá a szerződésben foglalt feladatok kapcsolatos hibajavítását, a jótállási és a szavatossági kötelezettségek teljesítését,
		3. a szerződésben foglalt feladatok teljesítéséhez kapcsolódó bármely rajz, terv (pl. munkavédelmi tervek, technológiai tervek), vagy dokumentáció elkészítését, illetve azok Megrendelővel történő jóváhagyatását,
		4. a szerződésben foglalt feladatok megvalósításához még szükséges, az Építési Engedély (Étv. 43. § (1) bekezdés a) pont) továbbá bármely jogerős és végrehajtható engedély, hozzájárulás, állásfoglalás beszerzését, beleértve az esetleges eljárási díjakat is és az annak alapjául szolgáló teljes műszaki dokumentáció, használatbavételi engedély kérelem, illetve bármely kérelem és egyéb irat elkészítését, díját és/vagy illetékét,
		5. a szerződésben foglalt feladatok részét képező valamennyi munka minden előkészítő, fel- és levonulási, illetve a szerződésben foglalt feladatok megvalósításához szükséges eszközök építési területen tartási költségét
		6. a jelen Szerződés ellenére meg nem óvott növényzettel kapcsolatban elrendelésre kerülő pótlási kötelezettség teljesítését, vagy bármely költség és bírság megfizetését,
		7. az építési terület Vállalkozó általi átvételével, a Műszaki Átadás–Átvétellel és a Birtokbaadással felmerülő valamennyi költséget, továbbá a jelen szerződés szerinti Átadási Dokumentáció elkészítését és Megrendelő rendelkezésére bocsátását,
		8. az építési területen található berendezések, továbbá az Ingatlanon és környezetében található a munkákkal nem érintett bármely építmény pl. közművezeték és egyéb közmű létesítmény, berendezés vagy eszköz állagának a megvédését, a meglévő műtárgyakat a kivitelezés lezárásakor (sikeres műszaki átadás – átvételkor) változatlanul kell a Megrendelő részére átadni.
		9. Vállalkozó munkavégzéséből származó, vagy az építési területen fellelhető hulladékok – beleértve a veszélyes hulladékokat is – összegyűjtését, tárolását, elfuvarozását, megfelelő hulladéktárolóban való elhelyezését és ennek dokumentálását a jelen Szerződésnek és a vonatkozó előírásoknak megfelelően, oly módon, hogy az sem Vállalkozó saját, sem pedig más alvállalkozó munkavállalójának, az építési területen dolgozó, illetve egyéb személyeknek az egészségét és testi épségét ne veszélyeztethesse, munkavégzését károsan ne befolyásolhassa, a környezetet és a vagyonbiztonságot ne károsíthassa, továbbá az Építési Terület és Vállalkozó által igénybe vett, vagy tevékenysége során beszennyezett köz- és magánterület folyamatos, szükség esetén napi szintű takarítását, a kiporzás elleni védelem (locsolás) elvégzését és a szemétszállítást,
		10. az energia- és a közműszolgáltatás (együtt a továbbiakban: közműszolgáltatás) költségét,
		11. a többletmunkák ellenértékét (teljes körűen),
		12. a teljesítéshez Vállalkozó által igénybevételre kerülő alvállalkozók díját és költségeit,
		13. Vállalkozó jelen Szerződés szerinti biztosítással felmerülő valamennyi költségét és a szolgáltatás időtartama alatti vagyonvédelmi, (őrző-védő) tevékenységekkel kapcsolatos költségeket,
		14. az esetleges hétvégi vagy esti munkavégzéssel felmerülő többletköltségeket, azzal, hogy azoknak ez esetben is meg kell felelnie a jogerős építési engedélynek,
		15. a Kiviteli tervdokumentáció, és a jelen Szerződés szerinti Kiviteli Tervdokumentációhoz kapcsolódó anyagok vagyoni jogainak Vállalkozó számára is megfelelő összegű ellenértékét,
		16. a jelen Szerződésben és 1. számú elválaszthatatlan mellékletében tételesen vagy egyébként nem szereplő, de Vállalkozó szolgáltatása teljes körű megvalósításához szükséges tételek elvégzését, továbbá minden olyan egyéb Vállalkozó szolgáltatása részét képező munka költségét, amelyet a jelen szerződés Vállalkozó költségeként kifejezetten nem nevesít, de a szolgáltatás szerződésszerű teljesítéséhez szükséges.
	7. Vállalkozót valamennyi, a jelen szerződés teljesítésével felmerült költség – így a fenti felsorolás szerinti költségek is – a szerződésben foglalt feladatok megkezdésétől a birtokbaadásig, illetve az építési terület visszaszolgáltatásáig, továbbá a jótállás, vagy szavatosság keretében végzett tevékenység során is terheli.
1. **Fizetési feltételek**
	1. Megrendelő a Vállalkozói díj esedékes nettó összegét (fordított Áfa hatálya alá tartozik) a – Vállalkozó ………………….- nél vezetett ……………………………. számú pénzforgalmi számlaszámra történő banki átutalással, a jelen Szerződésben meghatározott módon egyenlíti ki. A banki átutalás közlemény rovatában a banki utalás alapjául szolgáló Számla számát Megrendelő köteles feltüntetni.
	2. Feltüntetni a projekt azonosító számát, továbbá az ÁSZF kötelező előírásainak figyelembe vételével nyújtja be számláit.
	3. Felek kifejezett megállapodása folytán Megrendelő jogosult Vállalkozóval szemben a jelen szerződés teljesítésével kapcsolatban bármely jogcímen fennálló igényét a Vállalkozási díjba, illetve annak a jelen szerződés szerinti bármely esedékes részébe a Ptk. 6:49.§-50.§-ai, és a Kbt. 135.§ (6) alapján beszámítani, és így azt ekként teljesíteni, amely beszámításhoz Vállalkozó már a jelen Szerződés aláírásával kifejezetten hozzájárul, azt a teljesítés módjaként Megrendelő részéről elfogadja.
	4. Számlázás rendje, a teljesítésigazolás:
		1. Megrendelő részszámlázási lehetőséget biztosít az alábbiakra tekintettel:
		2. A kiviteli terv vonatkozásában 2 db részszámlát jogosult Vállalkozó kiállítani a következők szerint:

1. részszámla a kiviteli tervek Megrendelő részére történő átadását követően a kiviteli terv elkészítésével kapcsolatos nettó ellenszolgáltatás 90 %-ára vonatkozóan,

2. részszámla a használatbavételi engedély beszerzését követően nyújtható be a kiviteli terv elkészítésével kapcsolatos nettó ellenszolgáltatás 10 %-ára vonatkozóan.

* + 1. Vállalkozó a szerződésben meghatározott, kiviteli tervek elkészítésére vonatkozó átalányáron felül – a kiviteli tervekkel kapcsolatban – semmiféle címen többletköltséget nem érvényesíthet. Utólag az árképzésben tapasztalt hibák, vagy egyéb tévedések nem szolgálhatnak alapot az átalányár megemelésére. Ennek megfelelően a vállalkozói díj tartalmazza a tervek felhasználási díját is teljes körűen, a jelen szerződésben rögzített tartalommal.
		2. A fenti, kiviteli tervre vonatkozó 2 db részszámlán túlmenően Vállalkozó kiviteli ütemterve szerint jogosult maximum 4 db részszámlát és 1 db végszámlát benyújtani (valamint adott esetben 1 db előlegszámlát) a kivitelezéssel kapcsolatban. Számla az adott ütem során ténylegesen elvégzett munkákról nyújtható be, melynek benyújtására a Megrendelő által kiállított teljesítésigazolást követően jogosult a Vállalkozó.
		3. A 306/2011. (XII.23.) Korm. rendelet 13.§ (5) bekezdésében foglaltak szerint az előleg és a részszámlák alapján történő kifizetések összértéke nem lehet kevesebb a szerződés áfa nélkül számított értékének 70 százalékánál. Megrendelő előírja, hogy a végszámla a műszaki- átadás-átvételt követően nyújtható be és értéke nem lehet kevesebb, mint a nettó vállalkozási díj 5 %-nak megfelelő összeg, továbbá a végszámla kifizetésének feltétele – a jelen Szerződésben rögzített kritériumokon túl – a jólteljesítési biztosíték Kbt. 134. § (6) bekezdés a) pontja szerinti rendelkezésre bocsátása.
		4. Az előleg (amennyiben a Vállalkozó előlegre igényt tart) a kivitelezési munkákkal kapcsolatban kiállított első kettő részszámlában kerül elszámolásra, egyenlő arányban.
		5. Felek kifejezetten rögzítik, hogy miután fordított Áfa hatálya alá tartozó munkálatok részei a jelen szerződésben elvégzendő feladatoknak, a fenti számlázási rendben a számlázási lehetőségeket akként kell értelmezni, hogy – az elvégzett munkák függvényében – 1 számlának minősül az az eset, ha 1 db ún. fordított áfa szabályok hatálya alá tartozó számlát nyújt be Vállalkozó.
		6. Valamennyi részszámla és a végszámla kiállításának alapja és előfeltétele a részszámlák esetében Megrendelő (értve az alatt annak Megrendelő műszaki képviselői) által kiadott (rész)teljesítési igazolás (a továbbiakban: részteljesítési igazolás vagy több részteljesítési igazolás a továbbiakban: részteljesítési igazolások), az azokban Megrendelő műszaki képviselői által jóváhagyott összeg erejéig, míg a végszámla esetén a sikeres végleges Műszaki Átadás-Átvételről és a beruházásra vonatkozó használatbavételi engedély átvételéről Megrendelő műszaki képviselői által kiadott végteljesítési igazolás (végteljesítési igazolás) és amennyiben pótmunka végzésére sor került, Megrendelő műszaki képviselői által kiadott pótmunka teljesítési igazolás.
		7. Felek megállapodnak abban is, hogy Megrendelő minden egyes Részteljesítés igazolást, amennyiben annak kiadása feltételei fennállnak és amennyiben a jelen Szerződés eltérően nem rendelkezik, az adott munkák elvégzésének a Kiviteli Ütemtervben rögzített időpontban való ellenőrzését és Vállalkozó által erre vonatkozóan összeállított részteljesítési lista (együtt a továbbiakban: Részteljesítési lista) Megrendelő részére való átadását követő 5 napon belül jogosult, illetve köteles kiállítani, míg a Végteljesítési Igazolás és – amennyiben annak a feltételei adottak - a Pótmunka Teljesítési Igazolás kiállítása a jelen Szerződés szerint történik.
		8. A Részteljesítési lista részét képezi a számlában érvényesített vállalkozói díjban szereplő munkákkal kapcsolatos, arra vonatkozó valamennyi dokumentum, így nyilatkozat, adatszolgáltatás, jegyzőkönyv, vizsgálati eredmény, átvételi elismervény és számla, hulladék-nyilvántartó lap, a veszélyes anyagok elfuvarozását és ártalmatlanítását igazoló okirat, bejelentés, stb. (együtt a továbbiakban: Részteljesítést igazoló okiratok) eredeti, illetőleg számla esetén annak Vállalkozó által – annak teljes felelősségvállalása melletti – hitelesített másolati példánya, melyet Vállalkozó legkésőbb a teljesítésigazolás kiállítására vonatkozó bejelentésével egyidejűleg köteles a Megrendelő műszaki képviselői részére átadni az adott számlázási ütemre vonatkozóan.
		9. Amennyiben a Vállalkozó a részteljesítési lista, vagy ezen belül a részteljesítést igazoló okiratok átadását részben vagy egészben elmulasztja, vagy a munkáknak a Kiviteli Ütemtervben meghatározott részét részhatáridőre nem végezte el, úgy Megrendelő, minthogy a Teljesítésigazolás kiadási feltételei még nem adottak, a Teljesítésigazolás kiadását jogszerűen tagadja meg.
	1. Résszámlák és a végszámla kiegyenlítése
		1. Megrendelő kijelenti, hogy a megvalósítás pénzügyi fedezetét az alábbi forrásból biztosítja: Családbarát, munkába állást segítő intézmények, közszolgáltatások fejlesztése TOP-6.2.1-15 projektforrásból biztosítja.

A szerződés, elszámolás és kifizetéspénzneme: HUF.

Az adózás rendjéről szóló 2003. évi XCII. tv. 36/A §. alapján kifizetés csak akkor történhet, ha Vállalkozó bemutat, átad vagy megküld a tényleges kifizetés időpontjától számított 30 napnál nem régebbi nemlegesnek minősülő együttes adóigazolást, vagy a kifizetés időpontjában szerepel a NAV köztartozásmentes adózói adatbázisában. Megrendelő a köztartozást mutató együttes adóigazolás átadása, bemutatása vagy megküldése után a köztartozás erejéig visszatartja a kifizetést.

A munkák tekintetében a vállalkozási díj kifizetésére vonatkozó rendelkezések:

Megrendelő a szerződésben foglalt áfa nélkül számított teljes ellenszolgáltatás 5%-ának megfelelő összeg, de legfeljebb 75 millió forint előleg igénylésének lehetőségét biztosítja a Kbt. 135. § (7) bekezdéseire tekintettel. Az előleg (amennyiben a Vállalkozó előlegre igényt tart) a kivitelezési munkákkal kapcsolatban kiállított első kettő részszámlában kerül elszámolásra, egyenlő arányban.

* + 1. Megrendelő a számlákat az alábbiak szerint fizeti meg:
1. Abban az esetben, ha Vállalkozó nem vesz igénybe a teljesítéshez alvállalkozót:

Vállalkozó a szerződésben meghatározott módon és tartalommal való teljesítést követően az ellenszolgáltatást átutalással teljesíti, a Kbt. 135. § (1)-(3) és (4)-(6) bekezdései, Ptk. 6:130. § (1)-(2) bekezdése szerint.

1. Amennyiben Vállalkozó a teljesítés során alvállalkozót vesz igénybe, akkor a kifizetésre a Kbt. 130. § (1)-(3) és (5)-(6) bekezdése irányadó azzal, hogy a Ptk. 6:130. § (1) – (2) bekezdéseitől eltérően a 322/2015 (X.30.) Korm. rendelet 30. § (1) bekezdése alkalmazandó.
	* 1. A Vállalkozónak a kiállított számlákon szerepeltetnie kell a jelen szerződés elnevezését, tárgyát, továbbá a szerződés számát és létrejöttének dátumát, a projekt azonosítószámát és elnevezését. Felek rögzítik, hogy fizetési kötelezettséget csak a jogszabályoknak és jelen szerződésnek mindenben megfelelő számla (mellékletekkel) Megrendelő általi kézhezvétele keletkeztet. A szolgáltatás igénybevevője az adófizetésre kötelezett. Az ÁFA törvény 142.§ alapján.

A kifizetés során alkalmazni kell egyebekben különösen az alábbi jogszabályokat:

* Kbt.,
* a 322/2015 (X.30.) Korm. rendelet az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól;
* 2003. évi XCII. számú, az adózás rendjéről szóló törvény;
* az államháztartásról szóló törvény végrehajtásáról szóló 368/2011. (XII. 31.) Korm. rendelet;
* az államháztartásról szóló 2011. évi CXCV. törvény;
* 2013. évi V. törvény, a Polgári Törvénykönyvről.
	+ 1. A fentiek szerinti határidőn belül indított banki átutalás Megrendelő részéről határidőben való teljesítettnek minősül, függetlenül attól, hogy a jóváírás időpontjában az adott számlán feltüntetett fizetési határidő esetlegesen már eltelt.
		2. Felek megállapodása folytán a Teljesítésigazolással le nem igazolt – vagy nem a Megrendelő műszaki képviselői által a Teljesítésigazolással leigazolt összegnek megfelelő összegről kiállított – Számla befogadását Megrendelő jogosult jogszerűen megtagadni, amit Vállalkozó Megrendelő jogszerű eljárásaként már a jelen Szerződés aláírásával elfogad.
		3. Megrendelő késedelmes fizetése esetén Megrendelő a Ptk. 6:155.§ szerinti (szerződő hatóságra vonatkozó) késedelmi kamat és költségátalány megfizetésére köteles.
	1. Felek megállapodása értelmében Megrendelő nem tagadhatja meg az adott Részteljesítés-igazolás kiadását, amennyiben az adott Részteljesítés-igazolás kiadása alapjául szolgáló helyzetben Vállalkozó által a szerződésben foglalt feladatok megvalósítása kapcsán elvégzett munkák a számla kiállításához a fentiekben előírt feltételeket teljesítik, így a helyszínen megállapíthatóan tényleges mennyiségben, értékben és készültségben vannak és munkák teljesítésének igazolásához szükséges okiratok rendelkezésre állnak, valamint a munkák miatt hibás teljesítés miatt minőségi kifogást Megrendelő nem emelt. A végteljesítési igazolás kiadásának feltétele a Használatbavételi engedély átadása és a teljesítési igazolás kiállítása, valamint a Munkaterület átadása Megrendelő részére.
	2. A teljesítés elmaradásával kapcsolatos igényekre kikötött biztosíték (teljesítési biztosíték), melynek mértéke a szerződés szerinti áfa nélkül számított ellenszolgáltatás (Vállalkozási díj) 2%-a, és amelyet a Kbt. 134. § (6) bekezdés a) pontja szerint a Kbt. 134. § (4) bekezdésében foglaltakra tekintettel, a szerződés hatálybalépésekor köteles Vállalkozó Megrendelő rendelkezésére bocsátani.

Felek megállapodása értelmében Vállalkozó a jelen Szerződés hatálybalépésével átadta (teljesítette) a teljesítési biztosítékot. A teljesítési biztosítékból a Megrendelő közvetlenül kielégítést nyerhet, ha Vállalkozó okán a teljesítés elmarad, különösen, de nem kizárólagosan, ha a Megrendelő a szerződéstől a Vállalkozó érdekkörében felmerült okból eláll, vagy azt felmondja.

A teljesítési biztosítéknak a kiviteli ütemtervben vállalt teljesítési határidőig kell hatályban maradnia kell (lehívhatónak lennie). Ezen pont megszegése súlyos szerződésszegésnek minősül.

Amennyiben a fenti biztosíték nem óvadékként (Megrendelő számlájára történő fizetéssel) kerül teljesítésre, a Vállalkozó a biztosítéki jogviszony fennállását igazoló okirat eredeti példányát köteles a Megrendelőnek átadni. Az okiratban a Kötelezettnek – Megrendelő nevére szólóan - visszavonhatatlan kötelezettséget kell vállalnia, hogy a Megrendelő első igénybejelentésére, az ott megjelölt összegben (a biztosíték felső határáig), az alapjogviszony vizsgálata nélkül a kézhezvételtől számított 5 banki napon belül átutalással a Megrendelő felé teljes körűen fizetést teljesít, anélkül, hogy az érvényesíteni kívánt összeget bármely személy, bármely jogcímen fennálló igényével csökkentené.

Vállalkozó a Megrendelő javára teljesítendő biztosítékot a Megrendelő OTP Bank Nyrt-nél vezetett 117450004-15408930-11220006 számú számlájára történő utalással is teljesítheti.

Vállakozó tudomásul veszi, hogy a Megrendelő részére megküldésre kerülő számlán fel kell tüntetnie az alábbi projekt azonosítót: TOP-6.2.1-15-SL1-2016-00002.

* 1. Jólteljesítési biztosíték, melynek mértéke a szerződés szerinti áfa nélkül számított ellenszolgáltatás (Vállalkozási díj) 1%-a, és amelyet a Kbt. 134. § (6) bekezdés a) pontja szerint a Kbt. 134. § (4) bekezdésében foglaltakra tekintettel, a végszámla benyújtásával egyidejűleg köteles Vállalkozó Megrendelő rendelkezésére bocsátani.
1. **A Szerződés teljesítésének határideje, a teljesítés helye és ideje**
	1. Megrendelő az építési terület, mint munkaterületet, a szerződéskötés időpontját követő 3 munkanapon belül adja át a Ptk. 6:241. § (1) bekezdésében foglaltaknak megfelelően Vállalkozó részére. Vállalkozó kötelezettséget vállal arra, hogy az építési területet az általa ismert, megtekintett állapotban a fenti határidőben átveszi. Az átadás-átvétel az építési naplóban rögzítésre kerül.

Mivel az építési terület Vállalkozó javára történő átadása korábban történik meg, mint a kiviteli tervdokumentáció elkészítése, úgy Felek megállapodása szerint Vállalkozó az építési terület átvételét követően kizárólag a kiviteli tervdokumentáció nélkül végezhető előkészítő munkákat végezheti el mindaddig, amíg a Megrendelő által jóvá nem hagyott Kiviteli Tervdokumentáció nem áll Vállalkozó rendelkezésére.

* 1. Vállalkozó – amennyiben a jelen Szerződés eltérően nem rendelkezik – a jelen szerződésben foglalt feladatokat a tervezett kiviteli ütemtervben meghatározott határidők figyelembevétele és betartása mellett köteles megvalósítani és a jelen Szerződés rendelkezéseinek megfelelően úgy befejezni, hogy az általa, a szerződés keretében meghatározott feladatokat legkésőbb a teljesítési véghatáridőig meg kell valósítania. Vállalkozó Megrendelővel egyeztetve a teljesítés során, a szerződés időtartama alatt adott esetben a részszámla benyújtásával egyidejűleg az ütemtervet aktualizálja, mely nem eredményezheti a véghatáridő módosítását; célja, hogy a kivitelezés során a projekt előrehaladásában felmerülő esetleges nehézségeket észlelni és olyan időben kezelni lehessen, ami a határidők tartását lehetővé teszi. A teljesítés során, a szerződés időtartama alatt az ütemterv aktualizálása tekintetében Megrendelő rögzíti, hogy a Kbt. 141. § (4) bekezdésére tekintettel, hogy az ütemterv aktualizálása nem eredményezi a szerződés tárgyának alapvető megváltozását, így az aktualizálás során nem szükséges vizsgálni a Kbt. 141. §-ban foglalt feltételek fennállását.

Felek rögzítik, hogy Vállalkozó – a szerződés keretében ellátandó feladatok elvégzése keretében – köteles a Beruházásra vonatkozó használatbavételi engedélyt (amennyiben a Beruházás használatba vételéhez több használatba vételi engedély szükséges, úgy a beruházás valamennyi használatba vételi engedélyét) Megrendelő javára beszerezni és Megrendelő részére átadni.

* 1. Amennyiben a jelen Szerződés eltérően nem rendelkezik, a szolgáltatás kapcsán a teljesítési véghatáridő, valamint a birtokbaadási határidő képezik a kötbérterhes véghatáridőt, amelyeket Vállalkozó – a jelen Szerződés eltérő rendelkezése hiányában – köteles betartani.
	2. Felek megállapodása értelmében a teljesítési véghatáridő, továbbá a birtokbaadási határidő fix (szigorú) határidő, melynek tartalmával és jogkövetkezményeivel a felek tisztában vannak.

Felek kifejezetten megegyeznek, hogy a Kiviteli Ütemtervben foglaltak módosulása nem minősülnek a szerződés Kbt. szerinti módosításának, ha az a Véghatáridő módosítását nem eredményezi.

* 1. Megrendelő eltérő írásbeli értesítéséig a vállalkozói adat-, dokumentáció-, Számla benyújtás, valamint terv- és engedélyszállítás teljesítésének helye Megrendelő jelen Szerződésben meghatározott székhelye, teljesítésének ideje azon időpont, amikor Megrendelő ezeket a teljesítés helyén hiány-, és hibamentesen megkapta és azokat igazoltan átvette. Megrendelő a székhelye helyett egyoldalúan írásban kijelölhet egyéb helyet is a vállalkozói adat- dokumentáció-, Számla benyújtás, valamint a terv- és engedélyszállítás teljesítése helyeként, szükség szerint meghatározva azt, hogy az újabb teljesítés helyén mely személyek jogosultak az átvételre, amely írásbeli értesítés Vállalkozóval való közlését követően a fenti teljesítések kizárólag az újabb teljesítési helyen teljesíthetőek szerződésszerűen.

A Szolgáltatás egyéb részei teljesítésének a helye a jelen Szerződés 1.1. pontjában meghatározott Építési Terület, a Szolgáltatás egyéb részei és így a Szolgáltatás teljesítésének az ideje a komplett hiány- és hibamentes Szolgáltatásról a teljesítés helyén Megrendelő arra jogosult képviselője által kiadott Végteljesítési Igazolás kiállítása esetén a Birtokbaadás időpontja.

* 1. A kárveszély és kockázat az építési területen, a jelen szerződés szerinti birtokbaadás időpontjában száll át Vállalkozóról Megrendelőre.
1. **A szerződésben foglalt feladatok teljesítése**
	1. Vállalkozó a 191/2009. (IX.15.) Korm. rend., ill. a kapcsolódó jogszabályok alapján elektronikus építési napló vezetésére köteles.
	2. Vállalkozó tudomásul veszi, hogy Megrendelő és megbízottjai, így különösen Megrendelő műszaki képviselői naplóbejegyzéseivel kapcsolatos észrevételeit 3 napon belül írásban rögzítenie kell az építési naplóban. Az észrevétel Vállalkozó általi esetleges elmulasztása vagy határidőn túli teljesítése a naplóbejegyzés Vállalkozó általi tudomásulvételét jelenti.
	3. Vállalkozó legkésőbb a szerződés aláírásával egy időben megadja a Szolgáltatás teljesítéséhez kapcsolódóan a munkaterület felelősének és helyettesének, azaz a felelős műszaki vezetőjének és helyettesének a nevét, elérhetőségét, NÜJ számát, amely adatokat Megrendelőnek az elektronikus építési naplóban rögzítenie kell. Vállalkozó a Szolgáltatás teljesítése kapcsán a munkálatok helyszíni felelős műszaki irányítását folyamatosan biztosítja a felelős műszaki vezető vagy helyettese - munkavégzés alatti - állandó helyszínen tartózkodásával. A helyszíni felelős műszaki vezető vagy helyettese a műszaki döntésekben Vállalkozót teljes jogkörrel képviselő személynek kell, hogy legyen, a felelős műszaki vezetőnek vagy helyettesének a műszaki döntését ilyennek fogadják el Felek.

A jelen pontban megfogalmazott kikötések esetleges nem teljesítése, elmaradása súlyos szerződésszegésének minősül, és amennyiben Vállalkozó azt nem orvosolja Megrendelő írásbeli felszólítására, a felszólításban meghatározott, de legalább 3 napos határidőn belül, úgy Megrendelő jogosult a kitűzött határidő eredménytelen elteltét követően a jelen Szerződést felmondani.

* 1. Felek megállapodnak abban, hogy a Szolgáltatás hibátlan teljesítéséért, ezen belül különösen a Kiviteli Tervdokumentáció hibátlanságáért a teljes felelősség Vállalkozót terheli. Vállalkozót teljes körű és kizárólagos felelősség terheli az általa alkalmazott módszerekért és eljárásokért, technikákért és ezek sorrendiségéért, és egyébként is a Szolgáltatás teljesítése kapcsán Vállalkozó teljes anyagi és erkölcsi felelősséggel tartozik az Építési Területen, annak környékén és a munkák végzésével összefüggésben végzett tevékenységekért, vagy tevékenységek elvégzésének elmulasztásáért, azokért Megrendelő ugyanis nem felelős, és felelőssé nem tehető. Vállalkozó a Szolgáltatása teljesítése során – különösen a kiviteli terv készítési kötelezettségére is a leghatékonyabb megoldást, illetve az elérhető legjobb technikát köteles alkalmazni.
	2. Vállalkozó a tevékenysége végzése során köteles a hulladékokat besorolni, a hulladékokat az anyagi minősége szerinti csoportban a többi csoporthoz tartozó hulladéktól elkülönítetten és biztonságosan gyűjteni, továbbá azokat engedéllyel rendelkező hulladékkezelőnek, illetve szállítónak átadni. Vállalkozó a hulladékokat kizárólag a jogszabályi előírásoknak mindenben megfelelő hulladéklerakóban helyezheti, helyeztetheti el, és vállalja, hogy ennek érdekében az arra jogosult, megfelelő engedéllyel rendelkező hulladéklerakó üzemeltetőjével, illetve a hulladékok begyűjtésére és szállítására jogosult szállítóval a szükséges szerződést megköti.

Vállalkozó kötelezettséget vállal arra is, hogy a szerződésben foglalt feladatok teljesítése során keletkező, illetve feltárásra kerülő bármely hulladék – beleértve a veszélyes hulladékokat is – hulladéklerakó általi átvételi követelményeinek való megfelelés bizonyítása érdekében a lerakásra szánt hulladékoknak az alapjellemzéséről, valamint a megfelelőségi vizsgálata elvégzéséről, azok eredményeinek jegyzőkönyvben történő rögzítéséről folyamatosan és szakszerűen gondoskodik, továbbá vállalja, hogy a jegyzőkönyveket az ezzel kapcsolatos nyilvántartás részeként kezeli.

Vállalkozó, amennyiben azt a vonatkozó jogszabályok előírják, köteles saját költségére biztosítani, hogy a hulladékok veszélyességének, vagy veszélytelenségének megállapítására irányuló laboratóriumi vizsgálatok elvégzésre, illetve a szükséges akkreditált laboratóriumi szakértői vélemények elkészítésre kerüljenek, függetlenül attól, hogy azok a fenti alapjellemzéshez, megfelelőségi vizsgálathoz szükségesek-e.

Veszélyes hulladék szállítása esetén Vállalkozó köteles gondoskodni arról is, hogy a veszélyes áruk szállítására vonatkozó dokumentáció, illetve kísérő dokumentáció – beleértve Vállalkozó által kitöltött kísérőjegyet is – a jogszabályi előírásoknak megfelelően elkészítésre és a szállító részére átadásra kerüljenek.

Vállalkozó köteles az Építési Területen keletkezett, vagy feltárt hulladék mennyiségének és fajtájának folyamatos vezetéséről az építési naplóban is gondoskodni, és ennek keretében naponta többek között a keletkező vagy feltárt hulladék mennyiségét, fajtáját megnevezni, EWC kódját feltüntetni és elszállításának tényét rögzíteni, és a szükséges bizonylatolást biztosítani, csatolva az építési naplóhoz az átvételt igazoló számlákat, illetve az átvett hulladék megnevezéséről, kódszámáról és mennyiségéről kiállított elismervényeket is.

Amennyiben Vállalkozó a szerződésben foglalt feladatok teljesítése során keletkező, vagy az Építési Területen fellelt hulladékra – így különösen a veszélyes hulladékra – vonatkozó jogszabályokban vagy hatósági határozatokban előírt kötelezettségének nem tesz maradéktalanul eleget, vagy az engedélyhez kötött tevékenységeket engedély nélkül, vagy az engedélytől eltérő módon végzi, akkor az azzal kapcsolatos valamennyi kár és költség, beleértve a kiszabott bírságot is, kizárólag és kifejezetten Vállalkozót terheli, azért Megrendelő nem tehető felelőssé.

A jelen pontban foglaltak esetleges elmaradását, vagy nem szerződés vagy jogszabályszerű ellátását Megrendelő jogosult Vállalkozó szerződésszegésének minősíteni. A fenti követelmények Vállalkozó általi esetleges megsértésének következményeiért – függetlenül attól, hogy Megrendelő az elállási (felmondási) jogát esetlegesen nem gyakorolja – Megrendelőt semminemű felelősség nem terheli, annak minden következményét Vállalkozó köteles viselni és köteles Megrendelő oldalán esetlegesen felmerült kárt – beleértve a bírságot is – Megrendelő részére megtéríteni.

* 1. Vállalkozó köteles a munkák végzése során megakadályozni, hogy a tevékenysége végzése során a veszélyes hulladék a talajba, a felszíni vagy a felszín alatti vizekbe, a levegőbe jutva szennyezze, vagy károsítsa a környezetet. Felek rögzítik, hogy a jelen Szerződés alkalmazásában veszélyes hulladéknak kell tekinteni többek között a szennyezettségi határértéket meghaladó mértékben szennyezett földet, illetve minden olyan egyéb elemet, amit a vonatkozó jogszabályok veszélyes hulladéknak minősítenek.

Vállalkozó Építési Terület talaja-és/vagy talajvize szennyezettségével kapcsolatban köteles a jogszabályokban előírt bejelentési kötelezettséget a Felügyelőség felé határidőben és maradéktalanul teljesíteni, illetve arról Megrendelőt haladéktalanul tájékoztatni.

* 1. Vállalkozó köteles az Építési területet és környezetét folyamatosan rendezett állapotban tartani. Megrendelő jogosult a rendet Vállalkozó költségére harmadik személlyel helyreállíttatni vagy takaríttatni. Vállalkozó köteles az Építési Területen, legnagyobb gondossággal eljárni, a biztonságos gyalogos közlekedést a teljesítése során biztosítani, és a szükséges védőkerítés kialakításáról és fenntartásáról gondoskodni. Vállalkozó nem akadályozhatja a környező közutakon (ide értve a gyalogosjárdákat is) a forgalom zavartalan lefolyását.
	2. Megrendelő mindenkor jogosult ellenőrizni a munkák folyamatát, minőségét és mennyiségét, illetve azoknak a jelen Szerződésben foglaltakkal való egyezését. Vállalkozó részben sem mentesül a szerződésszegés következményei alól azon a címen, hogy Megrendelő, illetve az érdekkörében eljáró harmadik személy – így a jelen Szerződés szerinti Megrendelő műszaki képviselői- vagy bármely hatóság bármilyen ellenőrzést elvégzett, elmulasztott, vagy nem megfelelően végzett el.
	3. Vállalkozó köteles Megrendelőt 72 órával előre építési naplóbejegyzés útján értesíteni az eltakarásra kerülő munkarészekről. Vállalkozó az eltakarás előtt, az eltakarásra kerülő munkarészre vonatkozó minden lényeges adatot (elvégzett vizsgálat, mintavétel stb.) az építési naplóban rögzíteni köteles. Ha Megrendelő, vagy egyéb képviselője megfelelő időben adott írásbeli értesítés ellenére az eltakarásra megjelölt időpont előtt ellenőrzés céljából nem jelenik meg, Vállalkozónak ezt a tényt, Megrendelő részére adott írásbeli értesítésre utalással, az építési naplóban rögzítenie kell. Megrendelő az eltakarásra kerülő munkarészeket bármikor ismételten, illetve utólag is ellenőrizheti. Ennek érdekében Megrendelő utasíthatja Vállalkozót, hogy az elvégzett munkák bármely részét tárja fel, stb.. Ha Megrendelő az eltakarásról időben - legalább 72 órával korábban az építési naplóba történt bejegyzéssel - nem kapott értesítést, a feltárás miatt felmerült költségek Vállalkozót, egyébként pedig Megrendelőt terhelik, kivéve, ha ez utóbbi esetben kiderül, hogy a feltárt munkarész hibás, mely esetben a feltárás költségeit szintén Vállalkozó viseli.
	4. Vállalkozó a teljesítése során köteles a hatóságokkal szembeni bejelentési kötelezettségeinek előírásszerűen és határidőben mindenkor és maradéktalanul eleget tenni.

A Beruházás megvalósításához szükséges gáztervek, esetleges közmű engedélyek, stb. beszerzése Vállalkozó feladata.

A teljesítésével kapcsolatban Vállalkozó kötelezettsége különösen az ideiglenes építéshelyi berendezések, eszközök és létesítmények üzembe helyezéséhez szükséges engedélyek, a szállításhoz szükséges szállítási és tranzit engedélyek, a közterület igénybevételéhez szükséges közterület foglalási engedélyek, az egyéb, saját hatáskörben tervezett engedélyköteles gépek, eszközök, technológiák alkalmazásához szükséges engedélyek, a köz- és a magánutak ideiglenes használatához vagy lezárásához szükséges hatósági engedélyek, a zajkibocsátási határértékek megállapítására vonatkozó engedély – beszerzése, amelyben Megrendelő köteles Vállalkozóval együttműködni, és köteles minden a fenti engedélyek beszerzéséhez szükséges nyilatkozatot és bizonylatot Vállalkozó részére biztosítani, az erre vonatkozó igény felmerülését követően azonnal, vagy legfeljebb 15 napon belül, amennyiben ezt a hatósági eljárás lehetővé teszi, feltéve, hogy azok a jelen Szerződés szerint Vállalkozó részére szükségesek és/vagy megengedettek.

Amennyiben Vállalkozó nem, vagy nem a jelen Szerződés szerint teljesíti a fenti bejelentési vagy engedélyek, hozzájárulások stb. beszerzésére vonatkozó kötelezettségét és ennek Megrendelő írásbeli felhívására, a felhívásban meghatározott, de legalább 30 napos határidőben sem tesz eleget, úgy Megrendelő a Szolgáltatás szerződésszerű teljesítése további követelése helyett jogosult a jelen Szerződéstől elállni (a szerződést felmondani).

* 1. Vállalkozó feladata az Építési Terület átvételétől a jelen Szerződés szerinti Birtokbaadásig, vagy a jelen Szerződés esetleges teljesítés nélküli megszűnése esetén az Építési Terület visszaszolgáltatásáig az Építési Területen a vagyonvédelmi, a tűzvédelmi, a munkavédelmi és a közegészségügyi, valamint Vállalkozó tevékenységével összegfüggő valamennyi más előírások betartása, alvállalkozóival, munkavállalóival és az Építési Területen tartózkodó egyéb személyekkel azok betartatása. A munkavédelmi vagy egyéb előírás elmulasztása, be nem tartása miatti minden felelősség Vállalkozót terheli.

Megrendelő jogosult minden egyes olyan munkavállalót az Építési Területről haladéktalanul eltávolít(tat)ni – az eset súlyosságát mérlegelve ideiglenesen, vagy akár véglegesen - , aki alkoholos, vagy kábítószeres befolyásoltság alatt van, vagy viselkedésével önmagára vagy másokra veszélyt jelent, vagy az Építési Területen bárminemű anyagi kárt okoz. Az esetlegesen okozott anyagi kár megtérítése Vállalkozó feladata. Azonos személy ideiglenes kitiltásának lejárata utáni ismételt kitiltása automatikusan végleges kitiltást jelent. A fent körülírtak szerint ismétlődő problémák esetén Megrendelő jogosult teljes brigádok, alvállalkozók vagy ismétlődő és Vállalkozó létszámához mérten jelentős létszámú - 30 (azaz harminc) %-ot meghaladó -, a fenti normákat és elvárásokat megszegő magatartás miatt akár Vállalkozó Építési Területről való kitiltására is, amely utóbbi Vállalkozó szerződésszegésének minősül.

Megrendelő jogosult arra is, hogy az Építési Területről a jogszabályoknak ill. az elvégzendő munkáknak nem megfelelő gépet, berendezést és műszert, felszerelést stb. eltávolíttassa, továbbá Vállalkozóval minden olyan munkát elvégeztessen, amely Vállalkozó tevékenysége és a Szolgáltatás biztonsága, vagy a jogszabályi előírások betartása céljából szükséges, akár baleset, akár más előre nem látható esemény, akár valamely egyéb ok miatt, illetve annak elhárítása érdekében, amely utasításnak Vállalkozó köteles haladéktalanul és maradéktalanul eleget tenni. Amennyiben Vállalkozó a fenti megrendelői utasításban foglaltaknak nem tesz haladéktalanul és maradéktalanul eleget, úgy ezen magatartás Vállalkozó súlyos szerződésszegésének minősül. Vállalkozó kötelezi magát arra, hogy csak olyan gépeket, eszközöket, berendezéseket és tárgyakat használ fel a tevékenysége során, amelyek vagy Vállalkozó vagy közreműködője tulajdonában vannak, vagy Vállalkozó ill. közreműködője jogosult használni azokat, továbbá Vállalkozó tudomással bír arról, hogy a Szolgáltatás teljesítésével kapcsolatban kizárólag csak olyan felszerelést, gépet, műszert, eszközt stb. jogosult üzemeltetni és használni, amelyek rendeltetésszerű használatra alkalmas állapotban vannak és a szükség szerinti előírások birtokában megfelelően üzemelnek, így a fentiekkel összefüggésben a Megrendelő kárára harmadik személy(ek) semmiféle jogokat nem érvényesíthetnek.

A szerződésben foglalt feladatok szakszerű és jogszerű teljesítése érdekében a teljesítéssel érintett Építési Területre Vállalkozónak, illetve Vállalkozó alvállalkozóinak csak érvényes és hatályos munkaszerződéssel, és amennyiben szükséges, érvényes és hatályos munkavállalási engedéllyel rendelkező munkavállalói léphetnek be. Ennek esetleges elmaradását Megrendelő jogosult Vállalkozó súlyos szerződésszegésének minősíteni.

A fenti követelmények Vállalkozó általi esetleges megsértésének következményeiért – függetlenül attól, hogy Megrendelő az elállási (felmondási) jogát esetlegesen nem gyakorolja - Megrendelőt semminemű felelősség nem terheli, annak minden következményét Vállalkozó köteles viselni és köteles Megrendelő oldalán esetlegesen felmerült kárt – beleértve a bírságot is - Megrendelő részére megtéríteni, ill. amennyiben Megrendelő azt még nem teljesítette, a Megrendelőt az alól haladéktalanul és teljes körűen mentesíteni. Ezen kötelezettség bárminemű megszegése súlyos szerződésszegésnek minősül.

* 1. Vállalkozó feladata az átvett Építési Területen a Kiviteli Ütemterv szerinti munkavégzéshez szükséges gépek, berendezések és műszerek, stb. szakszerű raktározása, az Építési Területen történő szállítása és egyéb kezelése. Az Építési Terület, valamint az Építési Területen tárolt – Vállalkozó vagy Megrendelő tulajdonában álló – gépek, berendezések és műszerek, stb. megfelelő védelme és őrzése Vállalkozó feladata és felelőssége. Az Építési Terület átvételétől kezdve az Építési Terület teljes területe 24 órás biztonsági őrzéséről Vállalkozó köteles gondoskodni.
	2. Vállalkozó a teljesítése során az elkerülhetetlen kellemetlenségeken (pl. zaj, por) túl semmilyen káros befolyást, hatást nem gyakorolhat a környezetre, amennyiben ilyen mégis felmerülne, annak elhárításáról Vállalkozó köteles saját költségén haladéktalanul gondoskodni, ahogy köteles gondoskodni a kiporzás elleni védelemről (locsolásról) is. Vállalkozó ezen túlmenően köteles a vonatkozó jogszabályokban – így a helyi rendeletekben – előírt terhelési határértékeket, valamint az előírt egyéb és a munkák végzését érintő korlátozásokat betartani.
	3. Vállalkozó az általa igénybe vett alvállalkozók tevékenységéért úgy felel, mintha a munkát saját maga végezte volna el. Jogszerűtlen igénybevétel esetén Vállalkozó felel mindazon károkért is, amely az ilyen jellegű igénybevétel esetén nem merültek volna fel.
	4. Ha a jelen Szerződés eltérően nem rendelkezik Megrendelő és Vállalkozó közötti, bármely a teljesítésével kapcsolatos eltérő álláspont, vagy esetleges jogvita esetén a teljesítését Vállalkozónak folytatnia, a munkák elvégzését az adott részhatáridő(k)re, illetve a teljesítési véghatáridőre biztosítania, míg a birtokbaadást a birtokbaadási határidőre teljesítenie kell, az eltérő álláspont vagy jogvita, ha a jelen Szerződés kifejezetten eltérően nem rendelkezik, nem szolgálhat Vállalkozó teljesítése felfüggesztésére vagy beszüntetésére, amely rendelkezés megsértése Vállalkozó részéről súlyos szerződésszegésnek minősül.
	5. Vállalkozó a teljesítésének ideje alatt (megkezdésétől a befejezéséig folyamatosan) Megrendelő által rendezett kooperációkon köteles minden esetben – képviseletére és jognyilatkozat tételére jogosult személlyel – részt venni, azokon érdemben közreműködni. Megrendelő, illetve képviselője jogosult a kooperációkon hangfelvételt készíteni. Vállalkozó – esetleges távolmaradása esetén is – teljesíti a kooperációkon rögzített kötelezettségeket, ha azok nem lépik túl Vállalkozó jelen Szerződésen alapuló szerződéses kötelezettségét.
	6. Vállalkozó szavatolja, hogy a jelen Szerződés szerinti teljesítés, vagy annak bármely része harmadik személyek jogait nem sérti. Amennyiben bármely harmadik személy a szerződésben foglalt feladatok megvalósításával kapcsolatban vagy azzal összefüggésben Megrendelővel szemben fellép érdekei megsértése miatt és Megrendelővel szemben igényeket érvényesít, pert vagy más eljárást indít, úgy Vállalkozó köteles Megrendelőt az ilyen igényekkel szemben Megrendelő által meghatározott módon teljes egészében haladéktalanul mentesíteni, amely mentesítési kötelezettség megszegése vagy elmaradása szerződésszegésnek minősül.
	7. Vállalkozó a Kivitelezési Tervdokumentációt két példányban papír alapon és egy példányban elektronikus továbbtervezésre alkalmas módon pl. DWG vagy PDF formátumban köteles Megrendelő részére rendelkezésre bocsátani. Vállalkozó kijelenti, hogy a jelen Szerződés 1. számú elválaszthatatlan melléklete alapján a Kiviteli Tervdokumentáció teljes körűen jelen Szerződés rendelkezései szerint elkészíthető.

Megrendelő és Vállalkozó rögzítik, hogy a Kiviteli Tervdokumentáció a szerzői jogról szóló 1999. évi LXXVI. törvény (a továbbiakban, mint Szjt.) alapján szerzői jogi védelem alatt állnak.

Felek kifejezett megállapodása értelmében Megrendelő a Vállalkozási Díj megfizetése ellenében az átvétellel megszerzi a Kiviteli Tervdokumentációval, beleértve a riportokat, modelleket, designt, specifikációkat, költségvetési kiírásokat, számításokat és minden a Beruházásra vonatkozó Vállalkozó által készített és Megrendelő rendelkezésére bocsátott dokumentumot (továbbiakban együtt: Kiviteli Tervdokumentációhoz Kapcsolódó Anyagok) kapcsolatos, az Szjt. szerinti vagyoni jogokat. A fent leírtak alapján Megrendelő a Kiviteli Tervdokumentáció és a Kiviteli Tervdokumentációhoz Kapcsolódó Anyagok tekintetében külön jogcselekmény nélkül korlátlan időtartamra szóló, kizárólagos felhasználási jogot szerez, amely az Szjt-ben szabályozott egyéb felhasználási esetek mellett kiterjed arra is, hogy a Megrendelő a Kiviteli Tervdokumentációt, a Kiviteli Tervdokumentációhoz kapcsolódó anyagokat vagy azok szerzői jogi védelem alá eső elemeit működési körében, illetőleg tevékenysége során

1. harmadik személyre átruházza, illetőleg harmadik személynek a további felhasználásra engedélyt adjon;
2. átdolgozza, illetőleg más tervezővel szabadon átdolgoztassa és ennek megfelelően a Kiviteli Tervdokumentáció, és a Kiviteli Tervdokumentációhoz Kapcsolódó Anyagok alapján megvalósult épületrészeket szabadon átépítse, átalakítsa;
3. felhasználja bármely eszközén;
4. korlátlan számban többszörözze (sokszorosítsa), függetlenül a többszörözés módjától.
	1. Vállalkozó a Szerződés Mellékleteiben szereplő típustól eltérő terméket – még akkor is, ha a beépíteni kívánt termék a Szerződés Mellékleteiben szereplő típussal egyenértékű - kizárólag abban az esetben építheti be, ha azt Megrendelő előzetesen írásban jóváhagyta. Felek megállapodása alapján ez nem minősül a Kbt. 141.§ szerinti szerződésmódosításnak. Vállalkozó által beépített anyagok, berendezések, felszerelések a beépítéssel, beszereléssel Megrendelő tulajdonába kerülnek.
	2. Vállalkozó a Felek közötti kooperációkon köteles pontosan és felkészülten – képviseleti joggal rendelkező személy útján – megjelenni és azon részt venni, és ezen követelményeket alvállalkozóival szemben is érvényesíteni.
	3. Vállalkozó köteles Megrendelőt haladéktalanul mentesíteni minden olyan igény alól, amelyet harmadik személy a szerződés Vállalkozó általi teljesítése/nemteljesítése vagy Vállalkozó tevékenysége vagy mulasztása miatt Megrendelővel szemben érvényesít.
	4. Minden olyan hiba vagy hiányosság esetén, mely Vállalkozó nem szerződésszerű teljesítésének következménye, Vállalkozó köteles a hibát, hiányt, az ideiglenes jelleggel átvett érintett elemnél a bejelentéstől számított 5 nap alatt teljes körűen a saját költségén kijavítani vagy pótolni.
	5. A Széchenyi 2020 Általános Szerződési Feltételek az operatív programok keretében támogatásban részesített kedvezményezettekkel kötendő támogatási szerződésekhez (továbbiakban: ÁSZF)-ben foglalt előírásoknak megfelelően a Projekt eredményei, így különösen (az akárcsak részben) a támogatásból létrehozott vagyon és az azzal kapcsolatos jelentések és egyéb dokumentumok tulajdonjoga, valamint a Projekt során létrejött, vagy beszerzett vagyoni értéket képviselő szellemi alkotások felhasználásának joga a Kedvezményezettet (ajánlatkérőt) illeti.

A Projekt megvalósításának végére a Projekt eredményeképp létrejött vagyontárgyak tulajdonjogát (szellemi alkotások felhasználásának jogát) – ha azzal eredetileg nem rendelkezett, és az átruházás nem ütközik jogszabályi rendelkezésbe, vagy nem idegen tulajdonon történt a beruházás – át kell ruházni a Kedvezményezettre (ajánlatkérőre).

Ha a Kedvezményezett ajánlatkérő a Projekt keretében közbeszerzési eljárás lefolytatására köteles, a Kedvezményezett köteles a közbeszerzési eljárás lefolytatása során az ajánlati/részvételi/ajánlattételi felhívásban, vagy a nyertes ajánlattevővel megkötött szerződésben kikötni, hogy a teljesítés során keletkező, a szerzői jogi védelem alá eső alkotáson a Kedvezményezett területi korlátozás nélküli, harmadik személynek átadható felhasználási jogot szerez. Köteles továbbá biztosítani, hogy a Szerződés alapján a Kedvezményezett jogot szerezzen az alkotás (terv) átdolgozására.

Ha a Projektet a Kedvezményezett bármely okból nem valósítja meg, vagy részben valósítja meg, akkor a szerzői jogi védelem alá eső alkotás felhasználásának jogát köteles átruházni a Támogatóra vagy az általa megjelölt személyre.

Tervezési szolgáltatások tekintetében a tervezőt megillető, szerzői jogi védelem alá eső alkotáson harmadik személynek átadható felhasználási jogot szerezni. A felhasználói jognak magában kell foglalnia az alkotás (terv) átdolgozásának jogát is.

A szerződésben kikötött tervezési-vállalkozási díj egyidejűleg magában foglalja a szerzői jogi oltalommal törvényileg védett szolgáltatás felhasználásának oltalmi díját is.
A tárgyi projekt építési engedélyes terveit a Szolnoki Városfejlesztő Nonprofit Zrt. készítette. A nyilvánosan közzétett szerződésük szerint a terv átdolgozására az ajánlatkérő jogosultságot szerzett, így azért további felhasználási jog átruházása okán keletkező díj nem illeti meg.

1. **Biztosítások**
	1. Vállalkozó a szerződéskötéskor bemutatta az ajánlati felhívásban foglaltaknak megfelelő összkockázatú építési-szerelési felelősségbiztosítását (All-Risk típusú biztosítás).

Vállalkozó ezen biztosítását köteles a teljesítésig (sikeres végleges átadás-átvétel) fenntartani. Ennek elmaradása szerződésszegésnek minősül.

* 1. A felelősségbiztosítás káreseményenkénti limit mértékének legalább a 25 M Ft/káreseményt, az éves limit mértékének legalább 100 M forintot el kell érnie.
	2. Az összkockázatú építés-szerelésbiztosítással kapcsolatos további követelmények:
* A biztosítás önrészesedésének a mértéke: 10%, de minimum 100.000,-Ft lehet. Továbbá a biztosításnak ki kell terjednie vagyonbiztosításra és felelősségbiztosításra is (All Risks típusú biztosítás).
* A biztosítási fedezetnek továbbá ki kell terjednie legalább (fedezet kiterjesztésére vonatokozó záradék) az alvállalkozókra, a teljesítés során üzembe helyezett létesítményekre, valamint az építtető/Megrendelő meglévő tulajdonában okozott károkra. A biztosításnak ki kell terjednie a tervezési tevékenységre is,

úgy, hogy a fenti biztosítás kedvezményezettje Megrendelő legyen a Szolgáltatás teljesítése kezdő időpontjától a kárveszély Megrendelőre való jelen Szerződés szerinti átszállása időpontjáig.

Felek megállapodnak abban is, hogy Vállalkozó köteles – külön felszólítás nélkül – Megrendelő felé írásban igazolni azt, hogy a díjfizetési kötelezettségének mindenkor maradéktalanul eleget tesz. Ezen igazolás határideje legkésőbb a következő díj megfizetésére előírt határidő lejárta. A biztosítás fentiek szerinti megkötésének, avagy a díjfizetési kötelezettség teljesítésének elmulasztása vagy ezek Megrendelő felé való írásbeli igazolásának esetleges elmaradása Vállalkozó részéről súlyos szerződésszegésnek minősül.

* 1. A biztosítások megléte nem mentesíti Vállalkozót a károkozás felelőssége, a munka- és balesetvédelmi, valamint egyéb jogszabályi előírások maradéktalan betartásának kötelezettsége, a jelen Szerződésben rögzített munkák legnagyobb körültekintéssel és gondossággal történő végzése, illetve a balesetek és a károk megelőzésével kapcsolatos feladatok elvégzése alól, továbbá Vállalkozó köteles minden általa, vagy az alvállalkozói által Megrendelőnek vagy harmadik személynek okozott kárt megtéríteni, abban az esetben is, ha a káresetre vonatkozóan biztosítást nem kötött, vagy arra a biztosítás nem terjed ki. Vállalkozó felel továbbá az általa a Pótmunka, valamint a jótállás, illetve szavatosság körében felmerülő munkák során okozott kárért is, függetlenül attól, hogy a kár a Megrendelőre vagy harmadik személyre háramlott.
	2. Baleseti-, illetve káresemény esetén Vállalkozó köteles Megrendelőt haladéktalanul értesíteni, a szükséges intézkedéseket (kárbejelentés, baleseti jegyzőkönyv felvétele, stb.) megtenni és a balesettel, illetve a kárkörülményekkel kapcsolatban a szükséges vizsgálatok lehetőségét megteremteni, Megrendelővel, Hatóságokkal együttműködni és részére a kívánt információkat, adatokat, dokumentumokat haladéktalanul átadni. Vállalkozó az említett kötelezettségei megszegéséből eredő valamennyi kárért korlátlanul felel Megrendelővel, illetve harmadik személyekkel szemben.
1. **A Szolgáltatás ideiglenes és végleges műszaki átadás-átvétele, birtokbaadás**
	1. A szerződés teljesítésének ütemezésének és természetének megfelelően a végleges műszaki átadás-átvétel egy eljárásban történik, függetlenül attól, hogy a Műszaki Átadás-Átvételi Eljárás esetlegesen egy napon belül nem zárható le, azzal, hogy Felek kifejezett megállapodása értelmében a Műszaki Átadás-Átvételi Eljárást úgy kell megkezdeni, hogy az a Teljesítési Véghatáridőre tekintettel befejeződjék és a Birtokbaadási Határidő betartásával az Építési Területet Megrendelő átvehesse. A végleges átadás-átvételi eljárás időtartama 30 naptári nap.

Vállalkozó köteles Megrendelőt a szerződésben rögzített feladatok megvalósításáról legalább 40 nappal a Teljesítési Véghatáridő lejárta előtt készre-jelentő levéllel és az építési naplóban tett bejegyzéssel írásban értesíteni (a továbbiakban: Készre jelentés), amelyben Vállalkozó Megrendelő felé úgy nyilatkozik, hogy a Szolgáltatás hiba- és hiánymentesen, a törvényes kellékeknek, a jelen Szerződésnek, valamint Megrendelőtől kapott utasításoknak és a szerződés rendeltetési céljára való alkalmasságának – további intézkedés, vagy tevékenység végzése nélkül építésre alkalmas építési terület kialakítása – megfelelően teljes körűen megvalósult és a Készre jelentéshez csatolja a sikeres próbaüzemi jegyzőkönyvet.

Vállalkozó a szerződés Készre jelentésekor, legkésőbb a Teljesítési Véghatáridőt megelőző 35. napra köteles meghatározni a Műszaki Átadás-Átvételi Eljárás megkezdésének időpontját..

* 1. Felek kifejezett megállapodása értelmében a szerződés Műszaki Átadás-Átvételi Eljárása befejezésének (sikeres műszaki átadás-átvétel) együttes feltételei – amennyiben a Szerződés vagy jogszabály, vagy hatósági döntés további feltételeket nem támaszt – a következők:
1. a jelen Szerződésben foglalt feladatok a Szerződés Mellékletei szerint, az érvényes hatósági, jogszabályi, szabványi és egyéb műszaki előírásoknak megfelelően a jelen Szerződésben foglaltak szerinti rendeltetésszerű használatra alkalmas állapotban hiba-és hiánymentesen elkészült, és
2. Vállalkozó eltávolította az Építési Területről valamennyi felszerelését, ideiglenes szerkezetet, hulladékot, építési törmeléket, stb. és az Építési Terület kitakarításra került a tereprendezési munkálatok elvégzése mellett, és
3. Vállalkozó a sikeres Műszaki Átadás-Átvételi eljárás lefolytatásához szükséges Átadási Dokumentációt Megrendelőnek hiánytalanul bemutatta és 2 példányt Megrendelőnek másolatban átadott, és
4. Vállalkozó maradéktalanul eleget tett valamennyi, Megrendelővel szembeni esetleges fizetési – így különösen az esetleges kötbérfizetési – kötelezettségének,
5. Vállalkozó a szerződésben foglalt feladatok kapcsán Megrendelő részére átadott egy külön jótállási nyilatkozatot, amely jótállási nyilatkozatban rögzítésre került pontosan a Szolgáltatással kapcsolatban elvégzett munka (leltár) és a Szolgáltatásra vonatkozó jótállási időszak kezdete és vége,
6. Vállalkozó átadta Megrendelő részére azon nyilatkozatát, mely szerint Megrendelő által a jelen Szerződés szerint esetlegesen megrendelt Pótmunkán felül Vállalkozó a szerződés teljesítésével kapcsolatban Pótmunkát Megrendelő részére nem végzett, így Megrendelő által a jelen Szerződés szerint megrendelt és visszaigazolt Pótmunka Vállalkozói díján felül Vállalkozó a szerződés teljesítésével kapcsolatban további Pótmunka Vállalkozói díjának érvényesítésére Megrendelővel szemben nem jogosult, és Vállalkozó a külön nyilatkozatában minden ilyen igény érvényesítéséről kifejezetten és visszavonhatatlanul lemondott és
7. Vállalkozó a szerződést szerződésszerűen Készre jelentette,
8. próbaüzem sikeresen lezajlott.

Felek rögzítik, hogy az fenti alpontokban foglalt feltételek Vállalkozó általi maradéktalan és együttes teljesítéséig – Megrendelő eltérő írásbeli rendelkezése hiányában – a Szolgáltatásra vonatkozó Műszaki Átadás-Átvételi Eljárás nem kezdhető meg.

* 1. Megrendelő a szerződésben foglalt feladatok hiány- és hibamentesen, teljesen befejezett, rendeltetésszerű használatra alkalmas és a jelen Szerződésnek megfelelő állapotban köteles csak átvenni, feltéve, hogy a Műszaki Átadás-Átvételkor a jelen Szerződésben foglalt feltételek maradéktalanul teljesültek, továbbá a Beruházás hibától, hiányosságtól, elírásoktól mentes, továbbá használatbavételi engedélyének (amennyiben a Beruházás használatba vételéhez több használatba vételi engedély szükséges, úgy a beruházás valamennyi használatba vételi engedélyének) eredeti példányát Vállalkozó Megrendelő részére átadta. A Teljesítési Véghatáridő elmulasztására vonatkozó késedelmi kötbér a használatba vételi engedély megszerzésének napjához képest számítandó.
	2. Vállalkozó a szerződés teljesítése kapcsán különösen a következő okmányokat (a továbbiakban: Átadási Dokumentáció) köteles Megrendelő részére magyar nyelven, a Műszaki Átadás-Átvételi Eljárás kezdetéig bemutatni és 4 példányt másolatban átadni, továbbá Birtokbaadáskor Megrendelő részére 4 eredeti példányban átadni:
1. Vállalkozó *kivitelezői nyilatkozatát*,amelyben Vállalkozó - többek között - nyilatkozik arról, hogy a szerződés teljesítését a jogerős Építési Engedélynek és a Kiviteli Tervdokumentációnak, valamint az építőipari kivitelezési tevékenységre vonatkozó jogszabályok, általános érvényű és eseti előírások, így különösen a szakmai, minőségi, környezetvédelmi és biztonsági előírások megtartásával szakszerűen végezték, az Építési Területen keletkezett és feltárt hulladékot – beleértve a veszélyes hulladékot is - az előírások szerint kezelték és az Építési Területről a külön jogszabályban foglaltak szerint elszállították,
2. az építési tevékenység során ténylegesen keletkezett hulladékról elkészített *hulladék nyilvántartó lapot*, valamint a hulladékot kezelő *átvételi igazolását*,
3. a jegyzőkönyveket az Építési Terület átvételéről, eltakart munkarészekről, stb., nyilvántartásokat, igazolásokat, jelentéseket, szakértői véleményeket, szállítási és kísérő dokumentációkat, számlákat, átvételi elismervényeket, stb., különös figyelemmel a hulladékokra, beleértve a veszélyes hulladékokat is és
4. a Beruházás hiba és hiánymentes megvalósítási tervdokumentációját és
5. minden a Szolgáltatás teljes körű befejezéséhez és a Beruházás rendeltetésszerű használatához szükséges, valamint a jogszabályban előírt okiratot,
6. Vállalkozó írásbeli nyilatkozatát arról, hogy a Szolgáltatás megvalósításával kapcsolatos, Vállalkozó részére kiszámlázott alvállalkozói és beszállítói fizetési kötelezettségének maradéktalanul eleget tett.

Vállalkozó szavatolja, hogy Megrendelő részére átadásra kerülő Átadási Dokumentáció felett az eredeti példányok átadásával Megrendelő kizárólagos felhasználási engedélyt szerez, amely felhasználási engedély alapján az Átadási Dokumentációt Megrendelő területi, és időbeli megkötés nélkül korlátlanul felhasználhatja, részben vagy egészben átdolgozhatja, vagy harmadik személlyel átdolgoztathatja, többszörözheti, képfelvételen rögzítheti vagy számítógéppel, illetve elektronikus adathordozóra másolhatja, Megrendelő részére biztosított kizárólagos felhasználási engedélyt harmadik személyre átruházhatja, továbbá az Átadási Dokumentációt oly módon használhatja, vagy hasznosíthatja, ami a fenti kizárólagos felhasználási engedély terjedelméből adódik, de kifejezetten nincs nevesítve. A felhasználási jog ellenértékét a Vállalkozói díj tartalmazza.

1. **Megrendelő műszaki képviselői**
	1. Felek kifejezetten megállapodnak abban, hogy Megrendelő nevében és képviseletében a műszaki ellenőr: ………………..
2. **Szavatosság és jótállás**
	1. Vállalkozót a Szolgáltatás kapcsán a vonatkozó hatályos jogszabályokban előírt kellékszavatossági kötelezettség terheli. A kellékszavatosság kezdő időpontja a Birtokbaadás napja.
	2. Vállalkozó a Birtokbaadás napjától számított 24 hónapos időtartamra a Ptk. 6:171.§-173.§-ai szerinti jótállást vállal a Szolgáltatás egésze tekintetében. A jótállás kiterjed a Szolgáltatás azon részeire is, amelyeket a jelen Szerződés esetleges teljesítés nélküli megszűnése esetére Megrendelő Vállalkozótól birtokba vett, amely esetben a jótállás az Építési Terület Megrendelő általi Birtokbavétele napjától kezdődik.

Felek rögzítik, hogy a beruházás során rész (ideiglenes) műszaki átadás-átvétel fog történni bizonyos – a dokumentációban meghatározott – elemek vonatkozásában. A jótállási időegységesen a Birtokbaadástól kezdődik.

* 1. A kellékszavatossági, illetve jótállási idő alatt fellépő hibát és/vagy hiányosságot Megrendelő Vállalkozó tudomására hozza, aki tartozik a hiba és/vagy hiányosság részére való bejelentését követően haladéktalanul, de a Beruházás, vagy annak valamely része működését, üzemeltetését gátló hiba esetén legkésőbb a bejelentésről való tudomásszerzését követő 24 órán belül, míg egyéb esetben legkésőbb a bejelentésről való tudomásszerzését követő 5 munkanapon belül helyszíni hibavizsgálatot tartani és az ezt követő 3 munkanapon belül állásfoglalását Megrendelővel írásban közölni, ismertetve azokat az intézkedéseket, melyeket a hiba és/vagy a hiányosság haladéktalan kiküszöbölése érdekében – Megrendelő ezt kizáró írásbeli nyilatkozata hiányában – megtesz.

A hiba és/vagy a hiányosság kiküszöbölése határidejének megállapítására Vállalkozóval egyeztetve, Megrendelő jogosult. Vállalkozó tartozik a hiba és/vagy hiányosság bejelentését követően – amennyiben Megrendelő írásban eltérően nem rendelkezik – haladéktalanul intézkedni annak kijavítása érdekében.

1. **A szerződésszegés következményei, szerződési biztosítékok**
	1. Megrendelő jogosult különösen az alábbi esetekben érdekmúlás bizonyítása nélkül a jelen Szerződéstől elállni (szankciós felmondási jogot gyakorolni) – a jelen Szerződésben külön nevesített elállási (szankciós felmondási) okokon túl is –, azaz
2. ha Vállalkozó a Szolgáltatást nem a jelen Szerződés rendelkezései szerint teljesíti, és a hibákat, hiányosságokat Megrendelő írásbeli felhívására ésszerű határidőn belül nem orvosolja, avagy
3. ha a jelen Szerződés szerint Megrendelő által felajánlott Építési Terület átvételével, a munkák megkezdésével, vagy az egyes munkák Részhatáridőkre történő elvégzésével Vállalkozó a jelen Szerződésben, illetve a Kiviteli Ütemtervben kitűzött időponthoz képest Vállalkozó érdekkörében felmerült okból 30 naptári napot meghaladó késedelembe esik, vagy
4. ha Vállalkozó a jelen Szerződésbe foglalt jogait, kötelezettségeit Megrendelő előzetes írásbeli hozzájárulása nélkül harmadik személyre ruházza át, vagy
5. ha Megrendelő felszólítása ellenére az utasítás jellegére tekintettel is ésszerű határidőn belül nem távolítja el a Szolgáltatás megvalósítása kapcsán Megrendelő által megjelölt munkavállalókat, Vállalkozó helyszíni képviselőjét (a felelős műszaki vezetőt), illetve helyettesét, alvállalkozóit vagy az alvállalkozó(k) által foglalkoztatott munkavállalókat, brigádokat, vagy
6. ha Vállalkozó hibásan teljesített és a hibát a műszakilag indokolt, a Szolgáltatás megvalósítási ütemtervéhez igazodó határidőben nem javította ki, vagy
7. bármely olyan esetben, amikor a jelen Szerződés valamely rendelkezése a szankciós elállást (felmondást) lehetővé teszi, vagy valamely kötelezettség megszegését súlyos szerződésszegésként minősíti, vagy
8. ha a teljesítési határidő lejárta előtt nyilvánvalóvá vált, hogy a vállalkozó a munkát csak olyan számottevő késéssel tudja elvégezni, hogy a teljesítés emiatt a Megrendelőnek már nem áll érdekében, vagy
9. ha a munka végzése során a körülmények arra engednének következtetést, hogy a teljesítés hibás lesz, vagy olyan szerződésszegés esetén, amit a jelen Szerződés nem minősít ugyan súlyos szerződésszegésnek vagy a szerződésszegéshez kapcsolódóan elállási (felmondási) jogot külön nem nevesít, de Megrendelő a szerződésszerű állapot elérése érdekében legalább 10 napos határidővel Vállalkozót írásban felszólította és Vállalkozó az írásbeli felszólításban meghatározott határidőben Megrendelő felszólításának alapos indok nélkül nem tett maradéktalanul eleget, vagy
10. ha Vállalkozó az Étv-ben, továbbá a Kormányrendeletben foglalt feltételeknek a Szolgáltatás teljesítése során nem felel meg, vagy
11. Vállalkozó felelősségbiztosítási szerződése hatályát veszti anélkül, hogy azzal egy időben legalább azonos tartalmú új biztosítási jogviszonya álljon fenn. Felek rögzítik, hogy amennyiben a biztosítási jogviszony időbeli hatálya a Vállalkozón kívül álló okból szűnik meg, a megszűnéssel egyidejűleg (de legkésőbb 2 munkanapon belül) köteles haladéktalanul intézkedni új biztosítási szerződés hatályba lépésérő azzal, hogy a biztosítási jogviszonnyal le nem fedett időszakban munkát csak akkor végezhet, ha ez élet-, balesetveszély, vagy a Megrendelő vagyontárgyai (ide értve a folyamatban lévő munkák során elkészülő vagyontárgyakat is - megvédéshez szükséges.
12. Vállalkozó megszegi a minőségbiztosításra vonatkozó, jelen szerződésben rögzített szabályokat,
13. Vállalkozó fizetőképességében, pénzügyi helyzetében olyan lényeges változás következik be, amely a szerződés teljesítését veszélyezteti.
	1. Amennyiben Megrendelő a jelen Szerződéstől, annak 11.1. pontja alapján eláll, azt felmondja, úgy
14. Megrendelő jogosult maga a Szolgáltatást vagy annak meg nem valósult részeit megvalósítani, vagy harmadik személlyel megvalósíttatni, ennek során mind Megrendelő, mind az általa igénybevett harmadik személy jogosult felhasználni az olyan terveket, műhelyrajzokat és dokumentumokat, amelyeket Vállalkozó készített vagy a nevében készítettek el, és
15. Vállalkozó köteles az Építési Területről az elállás (felmondás) Vállalkozóval való közlését követő két napon belül levonulni, az Építési Területen vagy az annak közelében lévő eszközeit köteles elszállítani és Megrendelő jogosult az Építési Területet Vállalkozó minden további nyilatkozata vagy hozzájárulása nélkül birtokba venni, és
16. Vállalkozó köteles az alábbi Meghiúsulási Kötbért és Megrendelő Meghiúsulási Kötbért meghaladó kárát – így költségeit és elmaradt hasznát - Megrendelő részére megfizetni.
17. **Késedelmi kötbér:**

Kiviteli terv tekintetében:

1. A kiviteli terv dokumentációnak a megrendelői közlésétől számított 15 napon belül történő kijavítása, hiánypótlása kötbérmentes. Amennyiben a dokumentációnak, vagy részeinek szolgáltatása a kiviteli ütemtervben foglalt határidőre olyan okból, amiért a Vállalkozó felelős nem történik meg, úgy Vállalkozó késedelmi kötbért köteles fizetni
2. Amennyiben a kiviteli ütemtervben rögzített határidőhöz képes a Vállalkozó olyan okból, amiért felelős 15 napot meghaladóan késedelembe esik, a Vállalkozó a 16. naptári naptól számítottan minden megkezdett naptári nap után 0,5 % késedelmi kötbért tartozik fizetni a Megrendelőnek, a kiviteli terv elkészítése szolgáltatás nettó díjára vetítve.

A késedelmi kötbér maximális összege a kiviteli terv elkészítése szolgáltatás nettó díjának 15 %-a.

Kivitelezés vonatkozásában: Amennyiben a Vállalkozó olyan okból, amiért felelős a kiviteli ütemtervben a kivitelezésre vonatkozó véghatáridőt nem tartja be, a Vállalkozó a véghatáridőt követő naptári naptól számítottan a nettó Vállalkozói Díj 0,1%-a /naptári nap késedelmi kötbért köteles fizetni Megrendelő részére. A Megrendelő az esetleges kötbér igényét írásbeli felszólítás útján érvényesíti, melynek a Vállalkozó köteles 8 naptári napon belül maradéktalanul eleget tenni. Amennyiben a Vállalkozó a fenti irat kézhezvételét követő 3 napon belül magát érdemi indokolással és azt alátámasztó bizonyítékokkal nem menti ki, akkor a kötbér elismertnek tekintendő. A Kbt-ben foglalt beszámítási feltételek [135.§ (5) bekezdés] teljesülésekor a kötbér a vállalkozói számlába beszámítható.

Megrendelő a kötbéren felüli kárát is jogosult érvényesíteni.

1. **Meghiúsulási kötbér:**

Kiviteli terv tekintetében: Amennyiben a késedelmi kötbér összege a tervezés vonatkozásában meghaladja a kiviteli terv elkészítése szolgáltatás nettó díjának 15 %-át, a Megrendelő jogosult a szerződés tervezésre vonatkozó részétől elállni és a tervezési szolgáltatást mástól megrendelni, valamint a Vállalkozóval szemben a kiviteli terv elkészítése szolgáltatás nettó díja 30 %-ának megfelelő összegű meghiúsulási kötbért érvényesíteni.

Kivitelezés vonatkozásában: A teljesítési véghatáridőre vonatkozó késedelem maximum 30 naptári napig terjedhet. A Megrendelő fenntartja magának a jogot, hogy 30 naptári napot meghaladó, késedelem esetén – amennyiben az olyan okból áll fenn, amiért Vállalkozó felelős - a szerződéstől indokolás nélkül egyoldalú nyilatkozattal Megrendelő elálljon. Ebben az esetben a Megrendelő a késedelemi kötbér helyett a nettó Vállalkozói Díj 20%-nak megfelelő összegű meghiúsulási kötbérre jogosult. A Megrendelő az esetleges kötbér igényét írásbeli felszólítás útján érvényesíti, melynek a Vállalkozó köteles 8 naptári napon belül maradéktalanul eleget tenni. Amennyiben a Vállalkozó a fenti irat kézhezvételét követő 3 napon belül magát érdemi indokolással és azt alátámasztó bizonyítékokkal nem menti ki, akkor a kötbér elismertnek tekintendő. A Kbt-ben foglalt beszámítási feltételek [135.§ (5) bekezdés] teljesülésekor a kötbér a vállalkozói számlába beszámítható.

* 1. Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha
1. a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely vonatkozásában fennáll a Kbt. 62. § (1) bekezdés k) pont és kb) alpontjában meghatározott valamely feltétel.
2. a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely vonatkozásában fennáll a Kbt. 62. § (1) bekezdés k) pont és kb) alpontjában meghatározott valamely feltétel.

A jelen pont szerinti felmondás esetén a Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

1. **Záró rendelkezések**
	1. Amennyiben a jelen Szerződés egyes rendelkezései teljes egészében vagy részben érvénytelenek lennének, úgy az nem érinti a többi rendelkezés érvényességét, kivéve, ha e nélkül Felek a jelen Szerződést egymással nem kötötték volna meg. Értelmezés vagy kiegészítés útján olyan szabályozást kell találni, amely az érvénytelen rendelkezéssel elérni kívánt gazdasági célt a törvényileg megengedett keretek között eléri, vagy ahhoz a lehető legközelebb esik. Felek kölcsönösen kötelesek az érvénytelen rendelkezést a jövőbeli érvényességre való tekintettel egy megfelelő hatályos rendelkezéssel kiegészíteni. Fentiek vonatkoznak értelemszerűen az esetleges joghézagok megszüntetésére is.
	2. Felek megállapodnak abban, hogy amennyiben jelen szerződés bármely pontja kógens jogszabályba ütközne, vagy a közbeszerzési eljárás kötelező érvényű dokumentumának tartalmával ellentétes lenne, akkor jelen szerződés fentieket sértő rendelkezése helyébe – minden további jogcselekmény, így különösen a szerződés módosítása nélkül – a megsértett kötelező érvényű jogszabályi rendelkezés vagy közbeszerzési dokumentumi rendelkezés kerül. Fentieket kell megfelelően alkalmazni, ha valamely kógens jogszabály akként rendelkezik, hogy valamely rendelkezése a szerződés része és azt szövegszerűen a szerződés nem tartalmazza (az adott rendelkezés a szerződés részét képezi).
	3. Feleket a jelen Szerződés alapján fokozott együttműködési kötelezettség terheli annak érdekében, hogy a Szolgáltatás teljesítése biztosított legyen. Vállalkozó köteles együttműködni az építkezés során a Megrendelő által meghatározott üzemeltetőkkel, hasznosítókkal, egyéb, a kivitelezésbe bevont szakemberekkel és szervezetekkel Megrendelő utasítása és jelen Szerződésben foglalt feltételek szerint.
	4. A jelen Szerződés megkötésével Felek valamennyi, a jelen Szerződésre vonatkozó – a jelen Szerződés aláírását megelőző – korábbi szóbeli vagy írásbeli megállapodása vagy nyilatkozata hatályát veszti, a jelen Szerződés tartalmazza ugyanis Felek teljes megállapodását.
	5. Vállalkozó törvényes képviselője nyilatkozom, hogy az általam képviselt szervezet az államháztartásról szóló 2011. évi CXCV. törvény 50. § (1) bekezdésben foglaltaknak megfelel, azaz a nemzeti vagyonról szóló 2011. évi CXCVI. törvény 3. § (1) pontja szerint átlátható szervezetnek minősül.
	6. A jelen Szerződésből eredő bármely - Felek által gyakorolt – nyilatkozat, a második bekezdésben foglalt kivétellel, csak akkor tekinthető érvényesnek, ha az írásos formában történik. Minden – a jelen Szerződéssel kapcsolatos - közlést írásban kell megtenni és tértivevényes ajánlott levélként, továbbá telefaxon feladva, valamint futár általi kézbesítéssel, vagy személyes átvételt is igazoló nyilatkozattal minősül szerződésszerűen közöltnek.
	A tértivevényes ajánlott levélként történő feladás esetén a közélés időpontja a tértivevényben átvételként feltüntetett időpont, faxon történő közlés esetén a sikeres leadást igazoló fax visszaigazolásban foglalt időpont. Abban az esetben, ha Felek bármelyike a fenti címre ajánlott, tértivevényes postai küldemény útján kétszer eredménytelenül kísérli meg bármely jognyilatkozatnak, tájékoztatásnak, értesítésnek a közlését, úgy a második sikertelen közlést követő ötödik napon a jognyilatkozat, tájékoztatás, értesítés kézbesítettnek, közöltnek és joghatályosnak tekintendő.
	7. Megrendelő – Megrendelő műszaki képviselőin kívüli – intézkedési és utasításadási jogkörrel felruházott képviselői és elérhetőségei

|  |  |  |  |
| --- | --- | --- | --- |
| név és beosztás: |  | név és beosztás: |  |
| telefon: |  | telefon: |  |
| mobiltelefon: |  | mobiltelefon: |  |
| telefax: |  | telefax: |  |
| e-mail: |  | e-mail: |  |
| cím: |  | cím: |  |

* 1. Vállalkozó – ellenkező intézkedésig – utasításadási jogkörrel felruházott képviselői:

|  |  |  |  |
| --- | --- | --- | --- |
| név és beosztás: |  | név és beosztás: |  |
| telefon: |  | telefon: |  |
| mobiltelefon: |  | mobiltelefon: |  |
| telefax: |  | telefax: |  |
| e-mail: |  | e-mail: |  |
| cím: |  | cím: |  |

* 1. Felek hozzájárulása nélkül kívülálló személlyel – ide nem értve Felek érdekkörében a jelen Szerződés teljesítésével eljáró személyeket – a jelen Szerződés tartalmára vonatkozóan egyik Fél sem közölhet adatokat, nem adhat tájékoztatást és nem hozhat nyilvánosságra semmiféle birtokába került információt. A titoktartási kötelezettség a jelen Szerződés megszűnését követően korlátlan ideig áll fenn. Felek a birtokukba került adatokat, információkat és dokumentumokat kizárólag a jelen Szerződés teljesítése érdekében használhatják fel. Nem tartoznak a fenti tilalom alá azok az adatok, információk és dokumentumok, amelyek más úton már nyilvánosságra kerültek vagy mások számára már szabadon megismerhetővé váltak, illetve azon nyilatkozatok, amelyek megtételére bármelyik Felet jogszabály kötelezi.
	2. Felek megállapodnak abban, hogy a Vállalkozó nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak; a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről haladéktalanul értesíti.
	3. Jelen szerződés \_\_ számozott oldalból, és a jelen Szerződés 1.3. pontjában felsorolt … db mellékletből áll, 4 példányban készült, melyből 2 példány a Megrendelőt, 2 példány a Vállalkozót illet.

Felek képviselői a jelen Szerződést elolvasás és értelmezés után, mint akaratukkal mindenben megegyezőt jóváhagyólag aláírták.

Mellékletek:

1. sz. melléklet: Megrendelő Általános Követelményei
2. sz. melléklet: Műszaki leírás
3. sz. melléklet: Felelősségbiztosítási kötvény
4. sz. melléklet: Legkésőbb a szerződéskötés időpontjában: minden olyan alvállalkozót be kell jelenteni ajánlatkérő felé, amely részt vesz a teljesítésben [Kbt. 138. § (3) bek.]

Ha a közbeszerzési eljárásban az adott alvállalkozót még nem nevezte meg, a bejelentéssel együtt nyilatkozni kell arról, hogy az általa igénybe venni kívánt alvállalkozó nem áll kizáró okok hatálya alatt!

Budapest, 201. ……………………..

|  |  |
| --- | --- |
|  |  |
| ………………………………………….Megrendelő | ………………………………………….Vállalkozó |

*Szerződés 1. számú Melléklete*

Megrendelő Általános Követelményei

A Szerződésben meghatározott Vállalkozói Díj fedezetet nyújt az összes alábbiakban részletezett tartalomra és feladatok elvégzésére, ezekre a Szerződést követően költség igény nem nyújtható be. Vállalkozó az ajánlat beadásával kijelenti, hogy az általa megadott ajánlati ár tartalmazza az ajánlatkérési dokumentáció (Műszaki tartalom) szerinti munkák komplett megvalósítását.

*Szerződés 2. számú Melléklete*

Műszaki leírás

KÜLÖN DOKUMENTUMBAN.